لفظیات
لفظیات انگریزی Diction کے معنی الفاظ کا انتخاب اور صحیح استعمال طرز تحریر اور طرز تقریر ہے ادبی اصطلاح میں شاعر یا نثرنگار اظہار خیال کے لیے جو لفظ چنتا ہے وہی اس کی لفظیات قرار پاتے ہیں اسلوب کے تنوع میں لفظیات کا بڑا حصہ ہے شعر یا نثر کے آسان یا پیچیدہ معرب سادہ یا رنگین مانوس یا غریب ہونے کا انحصار ان لفظوں پر ہے جنہیں شاعر یا نثرنگار نے اپنا مافی الضمیر بیان کرنے کے لیے پسند کیا ہو لفظیات کے مطالعے سے شاعر اور نثرنگار کے شعوری اور غیر شعوری رجحانات پر روشنی پڑتی ہے بعض لفظوں سے اس کی خاص رغبت نفسیاتی کیفیات اور کشاکش کی غماز ہو سکتی ہے